M.Of. Nr. 569 din 11 august 2010

**ORDIN Nr. 1091**  
privind centralizarea consumului de medicamente din

unitatile sanitare cu paturi

   In temeiul [art. 20](https://program-legislatie.ro/view/00950102.06-20220323-0t3gPIi2ZKy#20) si al [art. 198](https://program-legislatie.ro/view/00950102.06-20220323-0t3gPIi2ZKy#198) din Legea [95/2006](https://program-legislatie.ro/view/00950102.06-20220323-0t3gPIi2ZKy) privind reforma in domeniul sanatatii, cu modificarile si completarile ulterioare,  
   in baza [art. 7](https://program-legislatie.ro/view/01440203.10-20250328-4yDzblijzjz#7) alin. (4) din Hotararea Guvernului [nr. 144/2010](https://program-legislatie.ro/view/01440203.10-20250328-4yDzblijzjz) privind organizarea si functionarea Ministerului Sanatatii, cu modificarile si completarile ulterioare,  
   vazand Referatul de aprobare al Directiei politica medicamentului nr. Cs.A. 8.306/2010,

   ministrul sanatatii emite urmatorul ordin:

**Art. 1**. -  (1) Toate unitatile sanitare cu paturi au obligatia de a raporta date privind consumul de medicamente, trimestrial, pana in data de 10 a lunii urmatoare incheierii trimestrului.  
   (2) Aceste date se comunica directiilor de sanatate publica judetene si a municipiului Bucuresti, in format electronic, pe baza aplicatiei informatice prevazute la art. 2.  
   (3) Directiile de sanatate publica judetene si a municipiului Bucuresti colecteaza datele prevazute la alin. (1), le verifica, le prelucreaza cu aplicatia prevazuta la art. 2 si le transmit Institutului National de Sanatate Publica, in format electronic, in termen de 15 zile de la termenul prevazut la alin. (1).  
   (4) Institutul National de Sanatate Publica are obligatia de a centraliza datele si de a transmite Ministerului Sanatatii aceasta situatie, in termen de 7 zile de la termenul prevazut la alin. (3), in format electronic, separat pe unitati sanitare si judete sau sectoare, dupa caz.  
   **Art. 2**. -  (1) In scopul centralizarii datelor privind consumul de medicamente se utilizeaza aplicatia informatica realizata de Institutul National de Sanatate Publica.  
   (2) Agentia Nationala a Medicamentului si a Dispozitivelor Medicale transmite la jumatatea ultimei luni a fiecarui trimestru un fisier electronic care cuprinde Nomenclatorul de uz uman catre Institutul National de Sanatate Publica.  
   (3) Aplicatia informatica prevazuta la alin. (1) se publica pe site-ul Institutului National de Sanatate Publica.  
   **Art. 3**. -  Directiile de specialitate din Ministerul Sanatatii, Institutul National de Sanatate Publica, Agentia Nationala a Medicamentului si a Dispozitivelor Medicale, directiile de sanatate publica judetene si a municipiului Bucuresti, conducerile unitatilor sanitare vor duce la indeplinire dispozitiile prezentului ordin.  
   **Art. 4**. -  Prezentul ordin se publica in Monitorul Oficial al Romaniei, Partea I.

p. Ministrul sanatatii,  
Raed Arafat,  
subsecretar de stat

   Bucuresti, 3 august 2010.  
   Nr. 1.091.